ഒഴിവാക്കിയതല്ല മാറ്റിയത് തന്റെ ആവശ്യപ്രകാരം സമീര് വാങ്കഡെ മുംബൈ: താര പുത്രന് ആര്യന് ഖാന് പ്രതിയായ മയക്കുമരുന്ന് കേസ് അന്വേഷണ സംഘത്തില് നിന്നും തന്നെ ഒഴിവാക്കിയതല്ലെന്നും താന് ആവശ്യപ്പെട്ടത് പ്രകാരമാണ് മാറ്റിയതെന്നും നാര്കോട്ടിക്സ് ബ്യൂറോ മുംബൈ സോണല് ഡയറക്ടര് സമീര് വാങ്കഡെ. മയക്കുമരുന്നിനും ലഹരിക്കുമെതിരായ പോരാട്ടം താന് തുടരുമെന്നും സമീര് വാങ്കഡെ പറഞ്ഞു. ആര്യന് ഖാന് പ്രതിയായ കേസും മന്ത്രി നവാബ് മാലിക്കിന്റെ ആരോപണവും കേന്ദ്ര ഏജന്സി അന്വേഷിക്കണമെന്ന് ഞാന് ആവശ്യപ്പെട്ടിരുന്നു. കോടതിയില് റിട്ട് ഹരജി നല്കിയിരുന്നു. ഇത് പ്രകാരമാണ് ആര്യന് ഖാന് കേസും, നവാബ് മാലിക്കിന്റെ മരുമകന് സമീര് ഖാന് പ്രതിയായ മയക്കുമരുന്ന് കേസും ഡല്ഹിയിലെ കേന്ദ്ര സോണലിന് കീഴിലേക്ക് മാറ്റിയത് സമീര് വാങ്കഡെ പറഞ്ഞു. മുംബൈ സോണല് ഓഫിസറായി ഞാന് തുടരും വാങ്കഡെ പറഞ്ഞു. ആര്യന് ഖാന് പ്രതിയായ കേസ് ഉള്പ്പെടെ എന്.സി.ബി മുംബൈ സോണലിന് കീഴില് അന്വേഷിച്ചിരുന്ന ആറ് കേസുകളാണ് ഡല്ഹിയിലെ സെന്ട്രല് സോണിലെ പ്രത്യേക സംഘത്തിന് കൈമാറിയത്. The post ഒഴിവാക്കിയതല്ല മാറ്റിയത് തന്റെ ആവശ്യപ്രകാരം സമീര് വാങ്കഡെ first appeared on MalayalamExpressOnline.